CELEX: 32004R1592
Language: et
Date: 2004-09-10 00:00:00
Title: Komisjoni määrus (EÜ) nr 1592/2004, 10. september 2004, roosuhkru impordilitsentside andmise kohta teatavate tariifikvootide ja sooduslepingute alusel

11.9.2004   
            
            
               ET
            
            
               Euroopa Liidu Teataja
            
            
               L 290/3
            
         
      KOMISJONI MÄÄRUS (EÜ) nr 1592/2004,
   10. september 2004,
   roosuhkru impordilitsentside andmise kohta teatavate tariifikvootide ja sooduslepingute alusel
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. juuni 2001. aasta määrust (EÜ) nr 1260/2001 suhkruturu ühise korralduse kohta, (1)
   
   võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta, (2)
   
   võttes arvesse komisjoni 30. juuni 2003. aasta määrust (EÜ) nr 1159/2003, millega sätestatakse üksikasjalikud rakenduseeskirjad toorsuhkru impordi jaoks teatavate tariifikvootide ja sooduslepingute alusel turustusaastatel 2003/2004, 2004/2005 ja 2005/2006 ja muudetakse määrusi (EÜ) nr 1464/95 ja (EÜ) nr 779/96, (3) ning eriti selle artikli 5 lõiget 4,
   ning arvestades järgmist:
   
               (1)
            
            
               Määruse (EÜ) nr 1159/2003 artiklis 9 sätestatakse üksikasjalikud eeskirjad, mis käsitlevad AKV protokollile ja Indiaga sõlmitud kokkuleppele alla kirjutanud riikidest imporditavate valge suhkru ekvivalendina väljendatud, CN-koodi 1701 alla kuuluvate toodete tollimaksu nullmääraga tarnimise kohustuse kehtestamist.
            
         
               (2)
            
            
               Määruse (EÜ) nr 1159/2003 artikli 5 lõikes 2 viidatud iganädalased arvestused näitavad, et oma piirmäärad saavutanud Indiast ja Svaasimaalt pärit soodussuhkru tarnekohustused tarneperioodiks 2004/2005 sisaldavad veel vabu suhkrukoguseid.
            
         
               (3)
            
            
               Ülalmainitud asjaolusid arvestades peab komisjon teatama, et vastavad piirmäärad ei ole saavutatud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Indiast ja Svaasimaalt pärit soodussuhkru tarnekohustuste piirmäärad tarneperioodiks 2004/2005 ei ole veel saavutatud.
   Artikkel 2
   Käesolev määrus jõustub 11. septembril 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. september 2004
      
         
            Komisjoni nimel
         
         
            põllumajanduse peadirektor
         
         J. M. SILVA RODRÍGUEZ
         
      
   
   
      (1)  EÜT L 178, 30.6.2001, lk 1. Määrust on viimati muudetud komisjoni määrusega (EÜ) nr 39/2004 (ELT L 6, 10.1.2004, lk 2).
   
      (2)  EÜT L 146, 20.6.1996, lk 1.
   
   
      (3)  ELT L 162, 1.7.2003, lk 25. Määrust on viimati muudetud määrusega (EÜ) nr 1409/2004 (ELT L 256, 3.8.2004, lk 11).